**Obec Sokoľany**

Obecný úrad Sokoľany, Sokoľany 193, 044 57 Haniska , okres Košice - okolie

Obec Sokoľany, zastúpená starostom obce Ing. Ľubošom Jankem, v zmysle § 4 ods. 1 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov a v znení § 5 zákona č. 552/2003 Z. z. o výkone práce vo verejnom záujme

vyhlasuje dňom **27.06.2023**

**výberové konanie**

**na obsadenie funkcie riaditeľa na zastupovanie počas materskej dovolenky Materskej školy, Sokoľany 148 a Materskej školy Sokoľany 147, 044 57 Haniska**

**s predpokladaným nástupom 21.08.2023**

**Predpoklady a požiadavky** na výkon pracovnej činnosti riaditeľa materskej školy v zmysle zákona č. 138/2019 Z. z. o pedagogických zamestnancov a odborných zamestnancov a o zmene a doplnení niektorých zákonov (ďalej len zákon č. 138/2019 Z. z.) a v zmysle vyhlášky č. 1/2020 Z. z. o kvalifikačných predpokladoch pedagogických zamestnancov a odborných zamestnancov (ďalej len vyhláška č. 1/2020 Z. z. ) a podľa zákona č. 596/2003 Z. z. o štátnej správe v školstve a školskej samospráve (ďalej len zákon č. 596/2003 Z. z.):

* kvalifikačné predpoklady na výkon pracovnej činnosti v kategórii učiteľ a podkategórii učiteľ materskej školy podľa zákona č. 138/2019 Z. z. a vyhlášky č. 1/2020 Z. z.,
* splnenie podmienky zaradenia do kariérového stupňa samostatný pedagogický zamestnanec (samostatný učiteľ materskej školy),
* zdravotná (telesná a duševná) spôsobilosť na vykonávanie pracovnej činnosti riaditeľa MŠ podľa § 16 ods. 1 a ods. 2 zákona č. 138/2019 Z. z.,
* ovládanie štátneho jazyka podľa § 17 zákona č. 138/2019 Z. z.,
* bezúhonnosť v zmysle § 15, § 15a a § 15b zákona č. 138/2019 Z. z.,
* najmenej 5 rokov výkonu pedagogickej činnosti ku dňu uskutočnenia výberového konania podľa § 3 ods. 5 zákona č. 596/2003 Z. z.

**Zoznam požadovaných dokladov:**

1. Prihláška do výberového konania.
2. Doklad o najvyššom vzdelaní na výkon pracovnej činnosti pedagogického zamestnanca v kategórii učiteľ a podkategórii učiteľ materskej školy (overená kópia).
3. Štruktúrovaný profesijný životopis.
4. Písomný návrh koncepcie rozvoja školy.
5. Potvrdenie o zdravotnej spôsobilosti na výkon funkcie riaditeľa MŠ.
6. Potvrdenie o dĺžke výkonu pedagogickej činnosti (minimálne 5 rokov pedagogickej činnosti).
7. Čestné vyhlásenie o neodvolaní z funkcie riaditeľa školy v zmysle § 3 ods.7 písm. a), c) a e) a ods. 8 písm. c) zákona č. 596/2003 Z. z..
8. Čestné vyhlásenie uchádzača o bezúhonnosti, o skutočnosti, že voči jeho osobe nie je vznesené obvinenie a o skutočnosti, že na jeho osobu nie je podaná obžaloba podľa § 15a zákona č. 138/2019 Z. z..
9. Čestné vyhlásenie o spôsobilosti na právne úkony.
10. Čestné vyhlásenie o pravdivosti všetkých údajov uvádzaných v prihláške a v prílohách.
11. Súhlas uchádzača so spracovaním osobných údajov za účelom výberového konania v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov.

**Ďalšie požiadavky:**

* manažérske a komunikačné schopnosti,
* znalosť práce na PC.

**Ďalšie informácie:**

Osobné údaje uchádzačov budú spracované za účelom vykonania výberového konania na funkciu riaditeľa školy. Rozsah spracovania je na základe § 13 ods. 1 písm. b) zákona č. 18/2018 Z. z. o ochrane osobných údajov a o zmene a doplnení niektorých zákonov. Bližšie informácie nájdete na internetovej stránke Ministerstva vnútra SR v časti „Ochrana osobných údajov“.

**Platové podmienky:**

V zmysle zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov.

**Uzávierka prijímania prihlášok, dátum a miesto podania:**

Prihlášku a požadované doklady je potrebné doručiť **28.07.2023** (vrátane) do 10:00 hod. na adresu:

Obec Sokoľany

Obecný úrad Sokoľany

Sokoľany 193

044 57 Haniska

Uzavretú obálku označte: „**Výberové konanie - riaditeľ MŠ“ „Neotvárať!“**

**Predpokladaný nástup do funkcie**: **21.8.2023**

**Vyhlasovateľ výberového konania** si vyhradzuje právo nezaradiť do výberového konania uchádzačov, ktorí nespĺňajú požadované podmienky. Prihlášky zaslané po termíne, nebudú zaradené do výberového konania. Rozhodujúci je dátum podania na poštovej pečiatke.

Uchádzačom, ktorí splnia podmienky, bude termín a miesto výberového konania oznámený písomne, najmenej 7 dní pred jeho konaním.

Sokoľany, dňa 26.6.2023 ..........................................

Ing. Ľuboš Janke

starosta obce